Taguato jetapa

Taguato jetapa (Elanoides forficatus) ha'e hína guyra juehegua, taguato ojoguáva. Oikove ha ojejuhu chupe ñemby kuarahyreike Tetãvore Joapykuéra guive kuarahyresẽ Perũ meve ha yvate Arhentína peve avei.

 Hete 
Ko taguato jetapa ijyvatekue hína amo 55 ha 65 cm ipukukue, ipukukue pepo pepóre amo 1,3 m niko. Taguato jetapa kuimba'e ha kuña ojojoguaite. Hague hũ ha morotĩ, ipara. Itĩ ha ipykuéra hína hũ avei. Huguái jetapáicha.

 Hekoha 
Ko guyra taguato jetapa niko oikove ka'aguýpe ha yvy y hetáva reheve ha yvyramáta hetáva reheve avei. Ohaitypo yvyramáta rakãre, yrembe'y ypy. Taguato jetapa kuimba'e ha kuña ohaitypo joaju.

 Heko 
Sapy'apy'a osapukái hakua mbarete; hákatu ikirirĩ meméva.

Taguato jetapa hína ho'u mymba otyryrýva michĩ ha heta tymbachu'i.

Iñemoña oiko jasyapy ha jasypo imbytépe; taguato jetapa kuña ombo'a mokõi térã irundy taguato rupi'a. Amo 28 ára rire taguato ra'ykuéra heñói, ha oheja haity amo 36 ha 42 ára ohasa rire.

 Juehegua ambuéva 
Ojeikuaa oiko ko taguato jetapa juehegua ambuéva mokõi:

 Elanoides forficatus forficatus - Yvateamérika taguato jetapa, ojejuhuhúva umu yvy yvyi ha y rembe'ýre ñemby Tetãvore Joapykuéra retãme ha yvate Méhiko-pe.
 Elanoides forficatus yetapa - Ñembyamérika taguato jetapa, ñemby Méhiko guive Pindorama retã meve ha yvate Arhentína avei.

 Mandu'apy 

 Aranduka ijeporupyre 
 Stiles and Skutch, A guide to the birds of Costa Rica ISBN 0-0814-9600-4

 Joaju 

 Avibase
 Imágnes de Elanoides forficatus
 Datos e imágenes de Elanoides forficatus en ar.geocities.com/pajarosargentinos1
 Datos e imágenes de Elanoides forficatus en www.pajarosargentinos.com.ar

Ñemohenda:Guyra